Bakıda 3 vəzifəli şəxs həbs olundu Vergilər Nazirliyi “Bakılift-təmir”də total yoxlamaları yekunlaşdırıb, həbslərə başladı – Azinforum.az İnformasiya Portalı
Ana səhifə / Gündəm / Bakıda 3 vəzifəli şəxs həbs olundu Vergilər Nazirliyi “Bakılift-təmir”də total yoxlamaları yekunlaşdırıb, həbslərə başladı
Bakıda 3 vəzifəli şəxs həbs olundu Vergilər Nazirliyi “Bakılift-təmir”də total yoxlamaları yekunlaşdırıb, həbslərə başladı
Vergilər Nazirliyi “Bakılift-təmir”də total yoxlamaları yekunlaşdırıb; həbslər başladı
Vergilər Nazirliyindəki mənbəmiz bildirir ki, bu nəticələr əsasında həbslər həyata keçirilib. 3 böyük idarənin – “Bakılift-təmir”ə tabe olan “Baklift-1″, ”Bakılift-2″, “Bakılift-3″ ixtisaslaşdırılmış istehsalat idarələrinin rəisləri qandallanaraq, həbs edilib.
“Bakılift-təmir”də böyük yeyintilərin olması 1-ci Avropa Oyunlarından əvvəl də müəyyən olunmuşdu. Manatın qəfil ucuzlaşması hökuməti büdcədə əmələ gələn kəsirləri kompensasiya etmək üçün müəyyən addımlar atmağa məcbur etmişdi. Bu istiqamətdə atılan addımlardan biri də məmurların mal-mülklərinin siyahılarının hazırlanması, gəlirlərinin müəyyən olunması ilə bağlı olub.
Belə bir yoxlama zamanı “Bakılift-təmir”in baş direktoru Qüdrət Şükürovun sürücüsünün “adına” nə az-nə çox, düz 5 milyon manatlıq əmlak olduğu üzə çıxmışdı. Bu ilin fevralında “Yeni Müsavat” bu haqda “Vəzifəli məmurumuz sürücüsünə 5 milyona mənzil aldı – sensasiya” sərlövhəli yazı dərj etmişdi. Həmin yazıda qeyd olunurdu ki, Q.Şükürovun sürücüsünün “adına” Bakının mərkəzindəki “Alov qüllələri” kompleksində dəyəri 5 milyon manat olan mənzil var! İzahat üçün deyək ki, həm “Alov qüllələri” kompleksində, həm də “Hilton” hotelində şəxsi mənzil üslubunda da yaşayış sahələri var və onlar yüksək qiymətlərə satılır.
Yeri gəlmişkən, onu da qeyd edək ki, Vergilər Nazirliyinin hər il açıqladığı büdcəyə borclu təşkilatların siyahısında “Bakılift-təmir”in də adı var. Aldığımız məlumata görə, “Bakılift-təmir”in rəsmən 8 milyon manat vergi borcu var idi.
“Yeni Müsavat” əməkdaşı məsələ ilə bağlı “Bakılift-təmir” və Vergilər Nazirliyinə sorğu ilə müraciət edib. Hər 2 qurumdan sorğumuza növbəti həftənin əvvəlində cavab veriləcəyi bildirilib. Veriləcək sorğuların cavablarını təqdim edəcəyik.
Öncəki Səfirləri işdən qovan azərbaycanlı biznesmen – Fərhad Əhmədov
Növbəti İcra başçısının “çəkisinə dözməyən” hakimin “ədalət tərəzisi”